Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

OPĆINA POSUŠJE

**Općinski načelnik**

Broj: 01-1260-5/22

Datum: 12. 1. 2023. godine

Na temelju članka 6. stavak 2. Pravilnika o postupku javnog nadmetanja za prodaju nekretnina i pokretnih stvari u vlasništvu općine Posušje („Službeni glasnik općine Posušje“, broj: 3/13), a u svezi s Odlukom o načinu i uvjetima javne prodaje osobnih vozila broj: 01-1260-1/22 od 5. 12. 2022. godine, Općinski načelnik općine Posušje raspisuje:

**PONOVLJENI JAVNI NATJEČAJ**

**za prodaju osobnih vozila**

**I.** **NAZIV I SJEDIŠTE PRAVNE OSOBE KOJA PRODAJE SREDSTVA**

* Općina Posušje, fra Grge Martića 30, 88240 Posušje i
* Centar za socijalni rad Posušje, fra Grge Martića 19, 88240 Posušje

**II. NAČIN PRODAJE**

Prodaja će se izvršiti putem pribavljanja pismenih ponuda.

Ponude se podnose neposredno ili preporučeno pošiljkom u zatvorenim kuvertama s imenom ponuđača. Uz ponudu se mora priložiti dokaz o uplaćenoj jamčevini, a po potrebi i punomoć.

Na svakoj kuverti koja sadrži ponudu mora biti označen dan i sat prijema ponude.

**III. UVJETI PRODAJE**

**1. Podaci o predmetu prodaje**

Predmet prodaje su osobni automobili koji imaju sljedeće karakteristike:

**LOT 1**

Vlasnik vozila: Općina Posušje – Služba za gospodarstvo Odsjek za Civilnu zaštitu i vatrogastvo

**TEHNIČKI PODACI**

Registarska oznaka: J56-O-123

Opis:

Marka vozila – NISSAN

Tip vozila – WD 21

Model vozila – Terrano

Boja – Crna

Zemlja podrijetla – Japan

Broj šasije – JN1WBYD21UO120957

Oblik karoserije – Terensko

Godina proizvodnje – 1992

Starost (godina) – 30

U eksploataciji (godina) – 29

**Tehničke karakteristike**

Najveća dopuštena masa – 2.300 kg

Masa praznog vozila – 1.755 kg

Dopuštena nosivost – 545 kg

Broj mjesta za sjedenje – 5

Broj pogonskih osovina – dvije (prednja i zadnja vuča)

Broj prijeđenih kilometara očitan na brojčaniku – 258.168,4 km

Snaga motora – 73 kw

Radni obujam motora – 2.664 cm3

Eko karakteristike – konvencionalno

Broj motora – TD27100225T

Pogonsko gorivo – diesel

**Tehničko održavanje – vozilo je u funkciji i s važećom registracijom**

**Stanje vozila – u voznom stanju s manjim nedostacima**

**Vozilo je opremljeno opremom slijedećih karakteristika:**

- svijetleći bljeskajući upozoravajući trakasti uređaj s plavom svjetlošću fiksiran i dimenzija

prema širini krova vozila

- uređajem za davanje zvučnog upozoravajućeg zavijajućeg signala

- dodatni reflektori ugrađeni na krovu vozila

- prtljažnik na krovu vozila

- prozirni šiber na krovu vozila

- kuka s elektro-utičnicom za kačenje priključnog vozila

Predviđena godišnja amortizacija P (%): 11

Vijek pune amortizacije (godina): 9

Koeficijent uporabne vrijednosti kuv: 0,1

Koeficijent umanjenja vrijednosti zbog lošijeg općeg stanja kum (%): 3

Nabavna (zamjenska) vrijednost bez PDV-a (Nv): 47.213,00 KM

**LOT 2**

Vlasnik vozila: Centar za socijalni rad Posušje

**TEHNIČKI PODACI**

Registarska oznaka: nije registrirano

Opis:

Marka vozila: OPEL

Tip vozila – CORSA B

Model vozila – SWING

Boja – Bijela

Zemlja podrijetla – Njemačka

Broj šasije – W0L000078V4076409

Oblik karoserije – Limuzina

Godina proizvodnje – 1996

Starost (godina) – 26

U eksploataciji (godina) – 20

**Tehničke karakteristike**

Najveća dopuštena masa – 1.335 kg

Masa praznog vozila – 850 kg

Dopuštena nosivost – 485 kg

Broj mjesta za sjedenje – 5

Broj pogonskih osovina – jedna (prednja vuča)

Broj prijeđenih kilometara očitan na brojčaniku – 208.297 km

Snaga motora – 33 kw

Radni obujam motora – 1.389 cm3

Eko karakteristike – EURO 2

Broj motora – X14SZ19608163

Vrsta motora – OTTO

**Tehničko održavanje – neodgovarajuće**

**Stanje vozila – vozilo nije u funkciji (registracija odjavljena)**

Predviđena godišnja amortizacija P (%): 11

Vijek pune amortizacije (godina): 9

Koeficijent uporabne vrijednosti zbog zapuštenosti i neispravnosti cijeni se kuv: 0,035

Nabavna (zamjenska) vrijednost bez PDV-a (Nv): 20.567,00 KM

**2. Početna prodajna cijena**

Početna prodajna cijena za vozilo iz LOT 1 – NISSAN, u skladu s Elaboratom o procjeni vrijednosti terenskog vozila marke NISSAN TERANO, iznosi 3.304,91 KM (riječima: tritisuće tristočetiri konvertibilne marke i devedesetjedan pfening).

Početna prodajna cijena za vozilo iz LOT 2 – OPEL CORSA, u skladu s Elaboratom o procjeni vrijednosti osobnog vozila marke OPEL CORSA, iznosi 719,85 KM (riječima: sedamstotinai devetnaest konvertibilnih maraka i osamdesetpet pfeninga).

**3. Način polaganja jamčevine**

Jamčevina za vozilo NISSAN iz LOT 1 iznosi 330,00 KM (riječima: tristotineitrideset konvertibilnih maraka) i uplaćuje se na račun općine Posušje broj: 3382002200101010 kod UniCredit banke – Podružnica Posušje, uz naznaku: Uplata jamčevine za javnu prodaju vozila NISSAN.

Jamčevina za vozilo OPEL CORSA iz LOT 2 iznosi 100,00 KM (riječima: stotinu konvertibilnih maraka) i uplaćuje se na račun Centra za socijalni rad Općine Posušje broj: 3382002200267074 kod UniCredit banke uz naznaku: Uplata jamčevine za javnu prodaju vozila OPEL CORSA.

Potvrda o uplaćenoj jamčevini se prilaže uz ponudu.

Ukoliko sudionik natječaja čija ponuda bude izabrana kao najpovoljnija, odustane iz bilo kog razloga od ponude i od zaključenja ugovora, gubi pravo na povrat uplaćene jamčevine.

Sudioniku koji ne bude izabran kao najpovoljniji izvršit će se povrat uplaćene jamčevine, najkasnije u roku od 8 dana od zaključenja javnog nadmetanja.

Pravne i fizičke osobe koje nisu uplatile jamčevinu ne sudjeluju u postupku prodaje.

**4. Način i uvjeti plaćanja kupoprodajne cijene**

Sudionik natječaja koji je proglašen najuspješnijim, s kojim će se zaključiti ugovor o kupoprodaji, obvezan je uplatiti prodajnu cijenu, umanjenu za iznos uplaćene jamčevine, u roku 15 dana od dana potpisivanja ugovora.

**5. Vrijeme i način predaje vozila u posjed kupcu**

Predaja vozila u posjed kupcu izvršit će se nakon isplate cjelokupnog iznosa kupoprodajne cijene.

**6. Vrijeme poništenja prodaje zbog neispunjenja obveze kupca**

Ukoliko kupac u predviđenom roku ne uplati prodavatelju cijenu iz kupoprodajnog ugovora poništava se postupak prodaje.

**IV. DAN, SAT I MJESTO ODRŽAVANJA PRODAJE**

Javno otvaranje ponuda će se održati u zgradi Općine Posušje, u Sali za sastanke dana 1. 2. 2023. godine s početkom u 9:00 sati.

**V. ROK DO KOJEG SE PRIMAJU PISMENE PONUDE, VRIJEME I MJESTO OTVARANJA PONUDA**

Sve prijave moraju stići na adresu općine Posušje najkasnije do 1. 2. 2023. godine do 9:00 sati bez obzira na način dostave.

Prijava mora sadržavati sljedeće:

- za fizičke osobe: ponuđeni iznos kupoprodajne cijene, ime i prezime, adresa stanovanja i broj telefona,

- za fizičke osobe koje obavljaju samostalnu djelatnost i pravne osobe: ponuđeni iznos kupoprodajne cijene, naziv, sjedište, ID i PDV broj, broj telefona, potpis ovlaštene osobe i pečat,

Uz prijavu na javni natječaj potrebno je priložiti sljedeće:

- dokaz o uplaćenoj jamčevini (primjerak uplatnice),

- ovjerenu fotokopiju rješenja/izvod iz sudskog registra za pravne osobe,

- ovjerenu fotokopiju rješenja o obavljanju samostalne djelatnosti/obrta, ako je sudionik fizička osoba koja obavlja samostalnu djelatnost/obrt,

- ovjerenu kopiju osobne iskaznice za fizičke osobe.

Prijava s naprijed navedenim dokazima podnosi se na protokol Općinskog načelnika ili putem preporučene poštanske pošiljke u zatvorenoj kuverti na adresu: Općina Posušje, fra Grge Martića broj 30, 88240 Posušje, Povjerenstvo za provođenje postupka javne prodaje osobnih vozila uz naznaku LOT-a , "ne otvarati". Na poleđini kuverte obvezno naznačiti ime i prezime, odnosno naziv pravne osobe i kontakt telefon. Prijava se smatra nepotpunom ako ne sadrži sve što je propisano, ako nisu priložene sve isprave iz ovog natječaja, odnosno ako ne sadrži sve podatke predviđene natječajem. Podnositelji neblagovremene ili nepotpune prijave neće moći sudjelovati u postupku javne prodaje.

U slučaju podnošenja neblagovremene ili nepotpune prijave, a ukoliko se uvidom u istu utvrdi da je uplaćena jamčevina za sudjelovanje u postupku javnog nadmetanja, ista će se podnositelju vratiti u roku od 8 (osam) dana od dana zaključenja postupka javnog nadmetanja. Općina Posušje ne snosi nikakve troškove ponuđača u postupku po ovom javnom natječaju te zadržava pravo da ovaj natječaj poništi i ne snosi nikakvu odgovornost prema sudionicima postupka javnog nadmetanja.

**VI. VRIJEME I NAČIN RAZGLEDANJA I UVID U DOKUMENTACIJU O SREDSTVIMA**

Predmet prodaje se može razgledati u periodu trajanja javnog natječaja u okviru radnog vremena tijela uprave. Zainteresirana osoba može najaviti razgledanje vozila službenoj osobi na kontakt telefon: 039 685 701.

Uvid u dokumentaciju o predmetu prodaje se može izvršiti svakim radnim danom u okviru radnog vremena službi za upravu kod Povjerenstva za provedbu natječaja.

**VII. POSTUPAK JAVNOG NADMETANJA**

Na dan određen natječajem o prodaji, Povjerenstvo za provođenje postupka javne prodaje osobnih vozila otvara pristigle pismene ponude, najprije za LOT 1 pa za LOT 2, onim redom kojim su pristigle, utvrđujući istovremeno koje su ponude stigle po isteku roka naznačenog u natječaju.

Na otvaranju ponuda mogu sudjelovati ponuđači odnosno njihovi punomoćnici.

Nakon otvaranja ponuda i oglašavanja njihovog sadržaja Povjerenstvo utvrđuje i objavljuje koja je ponuda najpovoljnija i zaključuje postupak prodaje.

Osnovni kriterij za izbor najpovoljnijeg ponuđača je visina ponuđene cijene.

Općinski načelnik općine Posušje i Ravnatelj Centra za socijalni rad Posušje po okončanju postupka prodaje s najpovoljnijim ponuđačem zaključuju ugovor o kupoprodaji.

Ako najpovoljniji ponuđač odustane od zaključenja ugovora, gubi pravo na povrat položene jamčevine.

Troškove izrade ugovora o kupoprodaji, porezne obveze i sve ostale troškove koji se odnose na postupak kupoprodaje snosi kupac.

*Općinski načelnik*

\_\_\_\_\_\_\_\_\_\_\_\_\_\_\_\_\_ *Ante Begić*